Legal Document

Category: 661

Text:
47α. ΒΑΣΙΛΙΚΟΝ ΔΙΑΤΑΓΜΑ της 6/15 Οκτ. 1954 Περί παροχής διευκολύνσεων δια την έξοδον εκ του κλάδου των μικρών καπνοβιομηχανιών. Έχοντες υπ’ όψιν τας διατάξεις του άρθρ. 4 του υπ’ αριθ. 2946/1954 Ν.Διατάγματος, προτάσει των Ημετέρων επί των Οικονομικών και Εργασίας Υπουργών και μετά σύμφωνον γνώμην του Συμβουλίου Επικρατείας, απεφασίσαμεν και διατάσσομεν: Άρθρ.1.-Από της χρονολογίας υποβολής της κατά το άρθρ. 4 του Ν.Διατάγματος 2956/1954 δηλώσεως της καπνοβιομηχανίας περί εξόδου εκ του επαγγέλματος, άρχεται η βάσει του παρόντος Διατάγματος καθοριζομένη διαδικασία εκτιμήσεως της αξίας των μηχανημάτων αυτής. Η διαδικασία αύτη διακόπτεται εάν η καπνοβιομηχανία εντός μηνός από της περί εξόδου δηλώσεως ήθελεν εκποιήση, κατά το νόμον, τα εις την κυριότητα αυτής ανήκοντα μηχανήματα εις ετέραν καπνοβιομηχανίαν. Από της αυτής χρονολογίας άρχεται και η διαδικασία καθορισμού της αποζημιώσεως του προσωπικού των εξερχομένων του κλάδου καπνοβιομηχανιών. Εις την δήλωσιν ταύτην δέον όπως επί ποινή απαραδέκτου επισυνάπτεται: Α΄.Κατάστασις εις διπλούν του υπαλληλικού και εργατοτεχνικού προσωπικού του συνδεομένου δια σχέσεως μισθώσεως εργασίας κατά την 17/8/1954, χρονολογίαν δημοσιεύσεως του υπ’ αριθ. 2946/1954 Ν. Διατάγματος, περιέχουσα τα κάτωθι στοιχεία: α)Το ονοματεπώνυμον εργατοϋπαλλήλου, β)την χρονολογίαν προσλήψεως τούτου παρά τη επιχειρήσει, γ)τον μηνιαίον μισθόν ή ημερομίσθιον κατά την 17/8/54 και δ)το συνολικόν ποσόν της δικαιουμένης αποζημιώσεως, επί τη βάσει των διατάξεων του Νόμου 2112 και του Β.Δ. της 16/18 Ιουλίου 1920, ως ταύτα ετροποποιήθησαν μεταγενεστέρως, ως και της λοιπής εργατικής νομοθεσίας. Β΄.Κατάστασις εις διπλούν περί των εις την κυριότητα της επιχειρήσεως υπαρχόντων σιγαροποιητικών, καπνοκοπτικών και αποκονιωτικών μηχανημάτων περιλαμβάνουσα : α)το είδος του μηχανήματος, β)το εργοστάσιον και το έτος κατασκευής, γ)τον αριθμόν του μητρώου κατασκευής του εργοστασίου, δ)την χρονολογίαν και την αξίαν εις ην ηγοράσθη τούτο, ως και εάν το μηχάνημα ηγοράσθη καινουργές ή όχι, ε)εάν ευρίσκεται εν λειτουργία ή αδράνεια και εν τη τελευταία ταύτη περιπτώσει, την χρονολογίαν αφ’ ής έπαυσε τούτο να λειτουργή και ς)την παραγωγικήν δυναμικότητα 8ώρου συνεχούς εργασίας τούτου κατά τον χρόνον της υποβολής της δηλώσεως. Σελ. 320,08(α) 0Β-54 Την ακρίβειαν των δια των καταστάσεων παρεχομένων στοιχείων βεβαίοι εις το τέλος των καταστάσεων υπευθύνως και εν γνώσει των συνεπειών του νόμου περί ψευδούς δηλώσεως ο καπνοβιομήχανος. Άρθρ.2.-1.Η αξία των υπό του Κράτους εξαγοραζομένων σιγαροποιητικών, καπνοκοπτικών και αποκονιωτικών μηχανημάτων των ανηκόντων κατά κυριότητα εις τας επιθυμούσας να εξέλθωσι του κλάδου καπνοβιομηχανίας καθορίζεται μετ’ εκτίμησιν, ήτις ενεργείται παρ’ Επιτροπών των οποίων η σύνθεσις ορίζεται ως ακολούθως: Α΄.Δια τας επαρχιακάς καπνοβιομηχανίας : α)εκ του Επιθεωρητού Εφοριών Καπνού εις την αρμοδιότητα του οποίου υπάγεται η Εφορία Καπνού η εποπτεύουσα το καπνεργοστάσιον, εις ο στεγάζεται η εξερχομένη του κλάδου καπνοβιομηχανία, β)εκ του ανωτέρου κατά βαθμόν εν τη υπαλληλική ιεραρχία ή μεταξύ ομοιοβάθμων του αρχαιοτέρου μηχανολόγου μηχανικού δημοσίου υπαλλήλου, υπηρετούντος εν τη έδρα της εξερχομένης του κλάδου καπνοβιομηχανίας ή εν ελλείψει τοιούτου εκ του Νομομηχανικού ή εν ελλείψει τοιούτου εκ του Επαρχιακού μηχανικού και γ)εκ του Διευθυντού της Εφορίας Καπνού του ελέγχοντος τας εργασίας της καπνοβιομηχανίας. Τους ανωτέρω, απόντας, ελλείποντας ή κωλυομένους αναπληρούσι τον μεν Επιθεωρητήν Εφοριών Καπνού έτερος Οικονομικός Επιθεωρητής οριζόμενος υπό του Νομάρχου, τον μηχανολόγον μηχανικόν έτερος μηχανολόγος μηχανικός ή εν ελλείψει τοιούτου κατά σειράν εις των εν στοιχείω β΄ αναφερομένων υπαλλήλων οριζόμενος υπό του Νομάρχου και τον Διευθυντήν της Εφορίας Καπνού ο νόμιμος αναπληρωτής αυτού. Της ανωτέρω επιτροπής προεδρεύει ο κατά βαθμόν ανώτερος, μεταξύ δε ομοιοβάθμων ο αρχαιότερος. Χρέη γραμματέως εκτελεί εις οικονομικός υπάλληλος οριζόμενος υπό του Προέδρου της Επιτροπής. Β΄.Δια τας εν Αθήναις και Πειραιεί καπνοβιομηχανίας: α)εκ του Επιθεωρητού Εφοριών Καπνού, εις την αρμοδιότητα του οποίου υπάγεται η Εφορία Καπνού η εποπτεύουσα το καπνεργοστάσιον, εις ο στεγάζεται η εξερχόμενη του κλάδου καπνοβιομηχανία, ως Προέδρου. β)εξ ενός μηχανολόγου μηχανικού, οριζομένου υπό του Υπουργού της Βιομηχανίας και γ)εκ του Διευθυντού της Εφορίας Καπνού της εποπτευούσης τας εργασίας της εξερχομένης του κλάδου καπνοβιομηχανίας. Χρέη γραμματέως εκτελεί οικονομικός υπάλληλος οριζόμενος δια διαταγής του Υπουργού Οικονομικών. 28.Ε.α.47α Κώδικας Φορολογίας Καπνού Εις ας πόλεις εδρεύουσι πλείονες της μιας καπνοβιομηχανίαι δύναται δι’ αποφάσεως του Υπουργού των Οικονομικών να συσταθώσι πλείονες της μιας εκτιμητικαί Επιτροπαί. Εν τη περιπτώσει ταύτη δύναται να ορίζωνται ως μέλη των Επιτροπών τούτων πλην των Επιθεωρητών Εφοριών Καπνού και του Εφόρου Καπνού και έτεροι οικονομικοί υπάλληλοι. 2.Δια τον καθορισμόν υπό των εκτιμητικών Επιτροπών της αξίας των μηχανημάτων λαμβάνεται υπ’ όψιν ο τύπος και η αξία κτήσεως του μηχανήματος, η χρονολογία κατασκευής και η χρονική διάρκεια χρησιμοποιήσεως τούτου, η παραγωγική του δυναμικότης και εν γένει παν στοιχείον, οπερ κατά την κρίσιν της Επιτροπής ήθελε θεωρηθή χρήσιμον προς μόρφωσιν γνώμης περί της αξίας τούτου. Αι αποφάσεις των Επιτροπών δέον να ώσιν πλήρως ητιολογημέναι. 3.Αι Επιτροπαί συντάσσουσιν ιδιαιτέραν κατά καπνοβιομηχανίαν πρακτικόν εκτιμήσεως των εις την κυριότητα αυτής μηχανημάτων. Εν εκάστω των πρακτικών τούτων καθορίζεται αναλυτικώς δι’ εν έκαστον των μηχανημάτων η αξία και το ποσοστόν φθοράς αυτού μετά πλήρους περιγραφής του μηχανήματος και πάντων των στοιχείων, τα οποία έλαβεν υπ’ όψιν της η Επιτροπή προς μόρφωσιν της ητιολογημένης κρίσεως αυτής. 4.Αντίγραφον των υπό της προηγουμένης παραγράφου προβλεπομένων πρακτικών εκτιμήσεως επιδίδεται υπό της επιτροπής εκτιμήσεως δια δημοσίου οργάνου εις την ενδιαφερομένην καπνοβιομηχανίαν ήτις εντός τριημέρου προθεσμίας από της επιδόσεως δικαιούται να υποβάλη εις την επιτροπήν εκτιμήσεως εγγράφως τας τυχόν αντιρρήσεις της επί του προταθέντος τιμήματος και να ζητήση τον καθορισμόν μείζονος αξίας. 5.Μετά την πάροδον της υπό της προηγουμένης παραγράφου καθοριζομένης προθεσμίας η επιτροπή εκτιμήσεως υποβάλλει εις την κατά το άρθρ. 4 του παρόντος επιτροπήν, αντίγραφον του πρακτικού αυτής μετά των επί τούτου τυχόν υποβληθεισών αυτή εγγράφων αντιρρήσεων της ενδιαφερομένης καπνοβιομηχανίας. Η επιτροπή του άρθρου 4 του παρόντος βάσει των υπό της οικείας Επιτροπής (άρθρ.2) υποβαλλομένων στοιχείων, εν συνδυασμώ προς τα συμπεράσματα και των λοιπών Επιτροπών, αποφαίνεται εν εκάστη συγκεκριμένη περιπτώσει, δι’ ητιολογημένου πρακτικού αυτής, περί του καταβλητέου εις την καπνοβιομηχανίαν τιμήματος των παρά του Δημοσίου εξαγοραζομένων μηχανημάτων αυτής. 6.Αντίγραφον του πρακτικού της επιτροπής του άρθρ. 4 επιδίδεται δια δημοσίου οργάνου εις την ενδιαφερομένην καπνοβιομηχανίαν, ήτις εντός τριημέρου από της επιδόσεως τούτου δικαιούται να αποδεχθή το δια του πρακτικού τούτου καθοριζόμενον τίμημα των μηχανημάτων αυτής, καταθέτουσα έγγραφον περί τούτου δήλωσιν εις το Υπουργείον των Οικονομικών ή τον εποπτεύοντα τας εργασίας της Έφορον Καπνού, όστις υποβάλλει ταύτην αυθημερόν εις το Υπουργείον των Οικονομικών, δια την, συμφώνως προς τας διατάξεις του άρθρ.4 του παρόντος έκδοσιν επ’ ονόματι της δικαιούχου καπνοβιομηχανίας της εντολής πληρωμής του τιμήματος των μηχανημάτων αυτής. 7.Από της υποβολής της εγγράφου αποδοχής του τιμήματος των μηχανημάτων υπό της καπνοβιομηχανίας επέρχονται δια ταύτην τα κάτωθι αποτελέσματα: α)Ακυρούται η άδεια ασκήσεως επαγγέλγματος καπνοβιομηχάνου. β)Αι κατά την χρονολογίαν ταύτην ανεξόφλητοι αιτήσεις κοπής καπνού, εάν δεν συντρέχωσι λόγοι εφαρμογής των διατάξεων του άρθρ.17 του ΚΝΦΚ., ακυρούνται δια πράξεως του οικείου Εφόρου Καπνού, καθ’ ο ποσόν καλύπτονται δια του υπάρχοντος εις ελεγχόμενα διαμερίσματα βιομηχανοποιημένου ή μη καπνού. Δια τα τυχόν διαπιστούμενα ελλείμματα βεβαιούνται εις βάρος της καπνοβιομηχανίας οι εις ταύτα αναλογούντες φόροι καταναλώσεως και λοιπαί εισφοραί. Ο εις τας ανωτέρω αιτήσεις κοπής καπνού αναλογών βιομηχανοποιημένος καπνός ή έτοιμα προϊόντα καταστρέφονται. 8.Παρελθούσης απράκτου της υπό της παρ. 6 του παρόντος τασσομένης προθεσμίας δια την αποδοχήν του τιμήματος υπό της καπνοβιομηχανίας, ουδεμία υποχρέωσις υφίσταται περαιτέρω δια το Δημόσιον προς εξαγοράν των μηχανημάτων της καπνοβιομηχανίας ταύτης ή αποζημίωσιν του προσωπικού αυτής. Άρθρ.3.-1.Εις το προσωπικόν των εξερχομένων του κλάδου καπνοβιομηχανιών καταβάλλεται, λόγω λύσεως της μετά του καπνοβιομηχάνου συμβάσεως μισθώσεως εργασίας, η ακόλουθος αποζημίωσις : α)εις το υπαλληλικόν προσωπικόν ή υπό των διατάξεων του Νόμ. 2112, ως ούτος ετροποποιήθη μεταγενεστέρως, προβλεπομένη αποζημίωσις και β)εις το πάσης φύσεως εργατοτεχνικόν προσωπικόν το αμειβόμενον δι’ ημερησίας αποζημιώσεως (ημερομισθίου) και μη υπαγόμενον κατά την εργατικήν νομοθεσίαν εις την κατηγορίαν των υπαλλήλων ποσόν ίσον προς τον διπλάσιον της υπό του Νόμου 2112 και του Β.Δ. της 16/18 Ιουλ. 1920 προβλεπομένης αποζημιώσεως. (Μετά την σελ. 320,08(α) Σελ. 320,09 Κώδικας Φορολογίας Καπνού 28.Ε.α.47α 2.Η αποζημίωσις του παρόντος άρθρου εκκαθαρίζεται παρ’ Επιτροπής συγκροτουμένης κατά τόπους εις τας πόλεις, ένθα διεξάγει τας εργασίας της η εξερχομένη του κλάδου καπνοβιομηχανία, ως ακολούθως: α)Εκ του αρμοδίου Εφόρου Καπνού του εποπτεύοντας τας εργασίας της καπνοβιομηχανίας, ως Προέδρου και β)εκ του Επιθεωρητού ή Επόπτου εργασίας εις την περιφέρειαν του οποίου υπάγεται το καπνεργοστάσιον, εις ο στεγάζεται η εξερχομένη του κλάδου καπνοβιομηχανία. Χρέη γραμματέως της Επιτροπής εκτελεί εις οικονομικός υπάλληλος οριζόμενος δια μεν τας επαρχιακάς καπνοβιομηχανίας υπό του Προέδρου της Επιτροπής, δια δε τας εν Αθήναις και Πειραιεί δια διαταγής του Υπουργείου των Οικονομικών . Εις ας πόλεις εδρεύουσι πλείονες της μιας καπνοβιομηχανίαι, δύναται δι’ αποφάσεως των Υπουργών Οικονομικών και Εργασίας να συσταθώσι πλείονες της μιας εκκαθαριστικαί Επιτροπαί. Εν τη περιπτώσει ταύτη δύναται να ορίζωνται μέλη των Επιτροπών τούτων και έτεροι εκ των εις τας πόλεις ταύτας υπηρετούντων Εφόρων Καπνού και Επιθεωρητών ή Εποπτών Εργασίας ή άλλων υπαλλήλων της Επιθεωρήσεως Εργασίας. 3.Αι κατά την προηγουμένην παράγραφον εκκαθαριστικαί Επιτροπαί προβαίνουσιν εις την επαλήθευσιν του περιεχομένου των εις τον Έφορον Καπνού υποβληθεισών καταστάσεων του εργατοϋπαλληλικού προσωπικού και εις την εκκαθάρισιν της απόοζημιώσεως, την οποίαν δικαιούται έκαστος εργατοϋπάλληλος. 4.Περί της επαληθεύσεως και εκκαθαρίσεως της εις το εργατοϋπαλληλικόν προσωπικόν οφειλομένης αποζημιώσεως συντάσσεται υπό των Επιτροπών ιδιαίτερον δι’ εκάστην καπνοβιομηχανίαν πρακτικόν. Του πρακτικού τούτου αντίγραφον εις διπλούν υποβάλλεται εις το Υπουργείον των Οικονομικών όπερ διαβιβάζει τούτο εις την κατά το άρθρ. 4 του παρόντος Επιτροπή, υποχρεουμένην όπως εκδώση το ταχύτερον την εντολήν αυτής προς την Τράπεζαν δα την πληρωμήν της αποζημιώσεως εις τον δικαιούχον ή τους δικαιούχους. 5.Από της χρονολογίας περιελεύσεως εις την Τράπεζαν της εντολής της Επιτροπής προς πληρωμήν της αποζημιώσεως λύεται η σχέσις μισθώσεως εργασίας μεταξύ καπνοβιομηχάνου και του αποζημιωθέντος πάσης φύσεως προσωπικού αυτού, του εργοδότου υποχρεουμένου να τηρήση την διαδικασίαν της αναγγελίας της ούτω λυομένης σχέσεως εργασίας εις το αρμόδιον Γραφείον Εργασίας. Άρθρ.4.-1.Παρά τη Κεντρική Υπηρεσία του Υπουργείου Οικονομικών συγκροτείται Επιτροπή αποτελουμένη εκ των κάτωθι: α)εκ του Διευθυντού της φορολογίας καπνού, ως Προέδρου, Σελ. 320,10 0Β-56 β)εξ ενός Παρέδρου του Ελεγκτικού Συνεδρίου οριζομένου υπό του Υπουργού των Οικονομικών. γ)εξ ενός ανωτέρου υπαλλήλου του Υπουργείου Εργασίας, οριζομένου υπό του Υπουργού Εργασίας, οριζομένου υπό του Υπουργού Εργασίας. δ)εξ ενός μηχανολόγου μηχανικού του Υπουργείου Βιομηχανίας οριζομένου υπό του Υπουργού Βιομηχανίας, και ε)εκ του Τμηματάρχου φορολογίας καταναλώσεως καπνού και ελέγχου Βιομηχανίας του Υπουργείου Οικονομικών ως Εισηγητού. Χρέη γραμματέως της Επιτροπής εκτελεί εις υπάλληλος της Διευθύνσεως φορολογίας καπνού οριζόμενος δια διαταγής του Υπουργείου Οικονομικών. 2.Η ανωτέρω Επιτροπή «α)Καθορίζει βάσει των εις ταύτην υηποβαλλομένων, συμφώνως προς τας διατάξεις των άρθρ. 2 και 3 του παρόντος στοιχείων το τίμημα των μηχανημάτων των επιθυμούντων να εξέλθωσι του επαγγέλματος καπνοβιομηχάνων ως και την καταβλητέαν αποζημίωσην λόγω λύσεως της μετά του καπνοβιομηχάνου συμβάσεως μισθώσεως εργασίας εις το προσωπικόν τούτου». β)εντέλλεται την εκ του παρόντος του παρά τη Τραπέζη της Ελλάδος λογαριασμού «λογαριασμός εξυγιάνσεως καπνοβιομηχανικού κλάδου» πληρωμήν της παρά των Επιτροπών του άρθρ. 3 του παρόντος εκκαθαριζομένης αποζημιώσεως του προσωπικού των εξερχομένων του κλάδου καπνοβιομηχανιών, την πληρωμήν του βάσει των διατάξεων του άρθρ. 2 και 4 του παρόντος καθοριζομένου τιμήματος των παρά του Δημοσίου εξαγοραζομένων μηχανημάτων και την καταβολήν πάσης δαπάνης δια την εκτέλεσιν των σκοπών του παρόντος, βαρυνούσης τον κατά τ’ ανωτέρω λογαριασμόν, γ)διατάσσει τον συμψηφισμόν των εκκαθαριζομένων απαιτήσεων του Δημοσίου κατά των εξερχομένων του επαγγέλματος καπνοβιομηχάνων προς το υπό τούτων δικαιούμενον τίμημα των μηχανημάτων αυτών, καθορίζουσα και τα απαραίτητα δικαιολογητικά δια την καταβολήν εις τους δικαιούχους του τιμήματος των παρά του Δημοσίου εξαγοράζομένων μηχανημάτων. Η εντός « » περιπτ. α΄ αντικατεστάθη ως άνω δια της παρ. 2 άρθρ. 4 της υπ’ αριθ. 611/1955 Πράξεως Υπουργ. Συμβουλίου κατ. αριθ. 52. Αι αποφάσεις της Επιτροπής καταχωρούνται υπό του Γραμματέως ταύτης εις το προς τον σκοπόν τούτον τηρούμενον βιβλίον πρακτικών. Η Επιτροπή δύναται να ενισχύεται δια 5 το πολύ υπαλλήλων της Διευθύνσεως Φορολογίας Καπνού δια την εκτέλεσιν του εις ταύτην ανατιθεμένου έργου. Η ισχύς του παρόντος Β.Δ/τος άρχεται από της δημοσιεύσεως του δια της Εφημερίδος της Κυβερνήσεως. Εις τους αυτούς επί των Οικονομικών και Εργασίας Υπουργούς ανατίθεμεν την δημοσίευσιν και εκτέλεσιν του παρόντος. 28.Ε.α.47α Κώδικας Φορολογίας Καπνού